Všetkým známym záujemcom

V Bratislave dňa 11.06.2019

Vec:

**Žiadosť o vysvetlenie súťažných podkladov – odpoveď**

Verejný obstarávateľ: Obec Miloslavov

Názov zákazky: Odvoz a zneškodnenie odpadu v obci Miloslavov

Vyhlásené: Vestník č.102/2019 zo dňa 23.05.2019 pod číslom 13389- MSS

V súlade s § 48 zákona o verejnom obstarávaní, Vám týmto na základe doručenej žiadosti o vysvetlenie súťažných podkladov zo dňa 07.06.2019 predkladáme vysvetlenie:

**Otázka č. 1:**

E. Kritéria na hodnotenie ponúk a pravidlá ich uplatnenia

2. Cena sa zistí ako súčin jednotkových cien v EUR s DPH za jednotlivé položky a ich

predpokladaného množstva v celkovom súčte všetkých položiek, podľa tabuľky uvedenej v bode

5. tejto časti súťažných podkladov. Neuvedenie jednotkovej ceny niektorej z položiek, sa

považuje nesplnenie požiadaviek verejného obstarávateľa na predmet zákazky.

Naša otázka znie:

2. Položku 1. Odvoz Zmesový komunálny odpad (20 03 01) máme v úmysle naceniť nulovou cenou 0,00 € (bežná prax na trhu), pretože uvedený úkon je započítaný do cien položiek 5. -8. Bude tento fakt brať verejný obstarávateľ ako nesplnenie požiadaviek verejného obstarávateľa, konkrétne - ako neuvedenie jednotkovej ceny niektorej z položiek, ktoré sa považuje nesplnenie požiadaviek verejného obstarávateľa na predmet zákazky.

**Odpoveď č. 1**

Vzhľadom na bežnú prax na trhu, t.j. že uvedená položka nie je predmetom samostatného nacenenia, **verejný obstarávateľ vypúšťa uvedenú položku z opisu predmetu zákazky, ako aj z návrhu na plnenie kritérií**. Verejný obstarávateľ zapracuje uvedenú zmenu do celého znenia súťažných podkladov, aj do návrhu zmluvy, aj do návrhu na plnenie kritérií. Pre dovysvetlenie, predmetom zákazky je len Odvoz komunálneho odpadu a odvoz a zneškodnenie biologicky rozložiteľného odpadu.

Otázka č. 2:

Zmena súťažných podkladov - oprava prílohy č. 1 súťažných podkladov – rámcová zmluva môže uchádzač brať zmenu spočívajúcu vo vylúčení zneškodnenia/zhodnotenia - zmesového komunálneho odpad (20 01 03) platnú na celé súťažné podklady a zmienka o uvedenej činnosti má byť vyňatá zo súťažných podkladov a všetkých dokumentov prislúchajúcich k nim a nemá byť teda zneškodnenie predmetného odpadu uchádzačom ocenené ?

**Odpoveď č.2:**

Predmetom zákazky je jednoznačne len odvoz komunálneho odpadu, kategória (20 01 03) a odvoz a zneškodnenie Biologický rozložiteľný kuchynský a reštauračný odpad ( 20 01 08)

A Biologický rozložiteľný odpad ( 20 02 01). **Predmetom zákazky nie je zneškodnenie komunálneho odpadu (20 01 03).** V celom znení súťažných podkladov, ako aj ich príloh, sa pod pojmom „zneškodnenie odpadov“ myslí zneškodnenie biologicky rozložiteľných odpadov.

**Otázka číslo 3**

Ak je naša domnienka v otázke číslo 2 správna a zneškodnenie zmesového komunálneho odpadu nie je predmetom obstarávania, žiadame verejného obstarávateľa o informáciu, kde sa bude uvedený odpad zneškodňovať (informácia potrebná na stanovenie ceny dopravných nákladov)?

**Odpoveď č. 3:**

Verejný obstarávateľ má zazmluvnený zberný dvor (zneškodňovanie odpadu) prostredníctvom: Združenie obcí Horného Žitného ostrova v odpadovom hospodárstve so sídlom v Šamoríne ,Gazdovský rad 37/A, 931 01 Šamorín. Uchádzač má povinnosť zabezpečiť odvoz odpadu na uvedené miesto.

**Otázka číslo 4**

Zmena súťažných podkladov - oprava prílohy č. 1 súťažných podkladov – rámcová zmluva môže uchádzač brať zmenu spočívajúcu vo vylúčení zneškodnenia/zhodnotenia - odpadu uvedeného v bode 3.1. časti B. „Opis predmet zákazky" SP v tabuľke č. 1 pod por .č. 9 platnú na celé súťažné podklady a zmienka o uvedenej činnosti má byť vyňatá zo súťažných podkladov a všetkých dokumentov prislúchajúcich k nim a nemá byť teda zneškodnenie predmetného odpadu uchádzačom ocenené ?

**Odpoveď č. 4:**

Verejný obstarávateľ vypúšťa uvedenú položku v bode 3.1. časti B. „Opis predmet zákazky" SP v tabuľke č. 1 pod por. č. 9 v súťažných podkladoch z opisu predmetu zákazky, návrhu zmluvy, ako aj návrhu na plnenie kritérií. **Predmetom zákazky nie je ani odvoz ani zneškodnenie uvedenej kategórie odpadu.** Verejný obstarávateľ zapracuje uvedenú zmenu do celého znenia súťažných podkladov, aj do návrhu zmluvy, aj do návrhu na plnenie kritérií.

**Otázka číslo 5**

Ak je naša domnienka v otázke číslo 4 správna a zneškodnenie odpadu uvedeného v bode 3.1. časti B. „Opis predmet zákazky" SP v tabuľke č. 1 pod por. č. 9 nie je predmetom obstarávania, žiadame verejného obstarávateľa o informáciu, kde sa bude uvedený nebezpečný odpad zneškodňovať (informácia potrebná na stanovenie ceny dopravných nákladov)?

**Odpoveď č. 5:**

Vzhľadom na poskytnutú odpoveď č. 4 , položka uvedená v bode 3.1. časti B. „Opis predmet zákazky" SP v tabuľke č. 1 pod por. č. 9 v súťažných podkladoch **sa z opisu predmetu zákazky vypúšťa a nie je predmetom nacenenia.**

**Príloha:**

1. **súťažné podklady v znení vysvetlenia súťažných podkladov zo dňa 11.6.2019**
2. **návrh zmluvy v znení vysvetlenia súťažných podkladov zo dňa 11.6.2019**